เรื่องร้องเรียน (ทางเท้า,จราจร) วันที่ 2023-06-27 16:41:13 — แขวงห้วยขวาง เขตห้วยขวาง กรุงเทพมหานคร
ตามที่ทางเท้า ถ.พระราม 9 บริเวณโดยรอบสี่แยกพระราม 9 และสี่แยก อสมท. พบปัญหาทางเท้าแคบมาก มีความกว้างเพียง 2 – 5 บล็อกอิฐปูพื้นเท่านั้น ด้วยเหตุนี้ จึงขอเสนอแนวทางแก้ไขเพื่อเพิ่มความกว้างทางเท้าให้มากขึ้น ดังต่อไปนี้
1. ถ.พระราม 9 ฝั่งขาเข้าเมือง ก่อนถึงสี่แยก อสมท.
•	จุดนี้ ช่องจราจรช่องซ้ายสุดกว้างมาก ถึง 4 – 4.50 เมตร ซึ่งเกินกว่าความกว้างของรถมาตรฐาน 1 คัน ปัจจุบันเมื่อรถติด รถจะเบียดใช้ช่องทางจราจรช่องซ้ายสุดได้ถึง 2 คัน แต่ทางเท้ากว้างเพียง 4 - 5 บล็อกอิฐปูพื้นเท่านั้น
2. ถ.พระราม 9 ฝั่งขาเข้าเมือง ระหว่างสี่แยก อสมท. – สี่แยก พระราม 9
•	จุดนี้ ช่องจราจรช่องซ้ายสุดกว้างมาก ถึง 4 – 4.50 เมตร ซึ่งเกินกว่าความกว้างของรถมาตรฐาน 1 คัน ปัจจุบันช่องซ้ายสุด ยังสามารถจอดรถแนบซ้ายได้ถึง 1 คัน  และรถวิ่งได้อีก 1 คัน แต่ทางเท้ากว้างเพียง 3 บล็อกอิฐปูพื้นเท่านั้น 
3. ถ.พระราม 9 ฝั่งขาเข้าเมือง ระหว่างสี่แยก พระราม 9 - คอนโด เดอะไลน์ อโศก-รัชดา
•	แยกพระราม 9 - คอนโดเดอะไลน์ อโศก-รัชดา ช่องจราจรช่องซ้ายสุดกว้างมาก ถึง 4 – 4.50 เมตร ซึ่งเกินกว่าความกว้างของรถมาตรฐาน 1 คัน แต่ทางเท้ากว้างเพียง 3 บล็อกอิฐปูพื้นเท่านั้น
•	ช่วงเลยหน้าคอนโดเดอะไลน์ อโศก-รัชดา ถึง คอนโด ศุภาลัยปาร์ค อโศก-รัชดา ช่องจราจรถึงจะแคบกว่าช่วงต้น แต่ก็ยังกว้างเมื่อเทียบกับขนาดของรถประจำทาง แต่ทางเท้ากว้างเพียง 1 - 2 บล็อกอิฐปูพื้นเท่านั้น
4. ถ.พระราม 9 ฝั่งขาออกเมือง ระหว่าง ที่ทำการ ปณ.ดินแดง - สี่แยก พระราม 9
•	ช่องจราจรช่องซ้ายสุดกว้างมาก ถึง 4 เมตร ซึ่งเกินกว่าความกว้างของรถมาตรฐาน 1 คัน ปัจจุบันช่องซ้ายยังสามารถจอดรถแนบซ้ายได้ 1 คัน และยังเหลือพื้นที่ช่องจราจรกว้างเทียบเท่ารถ ครึ่งคัน 
5. ถ.พระราม 9 ฝั่งขาออกเมือง ระหว่างสี่แยก พระราม 9 - สี่แยก อสมท.
•	จุดนี้ ช่องจราจรช่องซ้ายสุดกว้างมาก ถึง 4 – 4.50 เมตร ซึ่งเกินกว่าความกว้างของรถมาตรฐาน 1 คัน ปัจจุบันเมื่อรถติด รถจะเบียดใช้ช่องทางจราจรช่องซ้ายสุดได้ถึง 2 คัน
.
ด้วยเหตุผลดังกล่าวข้างต้นทุกจุดทั้ง 4 ข้อ สามารถขยายความกว้างทางเท้าได้อีก โดยลดความกว้างของช่องจราจรช่องซ้ายสุดให้ได้ตามมาตรฐานรถ 1 คัน ไม่ต้องกว้างมากเหมือนปัจจุบัน ซึ่งยังคงช่องจราจรเท่าเดิม ไม่ได้ลดจำนวนช่องจราจรลงแต่อย่างใด
.
จึงขอฝากข้อเสนอเพื่อการปรับปรุงแก้ไขความกว้างของทางเท้า บน ถ.พระราม 9 บริเวณสี่แยกพระราม 9 และสี่แยก อสมท. ตามข้อมูลข้างต้นด้วย เพื่อความสะดวกปลอดภัยและความสะดวกในการเดินของประชาชนผู้เดินเท้า รวมถึงนักท่องเที่ยวต่างชาติ ซึ่งนับวันยิ่งมีจำนวนมากขึ้น เพราะบริเวณนี้ มีห้างสรรพสินค้า ตลาดกลางคืน อาคารสำนักงาน และคอนโดจำนวนมาก จักเป็นพระคุณยิ่ง